
F undaţiunea Dr. loan Mihu 


In satul Vinerea, lângă Orăştie, şiza trăit viaţa solitară de puss 
tnic mirean, Dr. loan Mihu, care prin spiritul de sacrificiu, manifestat 
în toate chestiunile de interes obştesc ale poporului nostru, a reuşit 
săsşi înscrie numele în pomelnicul mecenaţilor. culturii române alături 
de cel mai generos binefăcător al studențimii universitare, alături de 
Emanuil Gojdu, fiul negustorului dela Oradea Mare : Atanasie Po» 

„povici=Cojdu, 

„Mihu a început seria aii sale de binefacere şi munificenţă 
prin înființarea unei Fundaţiuni pentru ajutorarea’ ziariştilor “români din 
Transilvania şi Banat la 1910, ca s'o termine cu 17 ani mai târziu 
prin frumosul său testament dăruinduzşi întreagă averea, în valoare 
de aproape 20.000.000 lei, consistorului ortodox din Sibiu pentru 
scopuri de educaţie religioasă, morală şi patriotică. Fundaţiunea dela . 
1910 nu era decât prologul testamentului creştinesc, menit a ne da 
o dovadă îmbucurătoare despre perpetuarea sentimentului altruist în 
sufletul celui ce a reuşit să se înalțe prin vrednicie proprie la înseme 
nată treaptă de bunăstare materială şi la. o stoică înțelegere a datoriilor 
faţă de prezentul şi viitorul neamului, din coapsele căruia a odrăzlit. 

La 19 Februarie 1931, epitropia instituită de răposatul Dr. Ioan 
Mihu pentru administrarea  Fundaţiunii sale a predat reprezentanților 
Sindicatului ziariştilor români din Transilvania şi Banat suma de 
360.000 lei, ca rezultat al stăruinţelor sale de chivernisire şi augmen” 
tare a unui capital, iniţial de 25.000 cor, 

Cu acest prilej s'au făcut amănunțite dări de seamă şi rapoarte 
privitoare la fazele principale de evoluţie a tânărului aşezământ cunoscut 
în viaţa noastră publică sub numirea de Fundaţiunea Dr. loan Mihu, 

S'a arătat, cu câtă îngrijire şi cu cât simt de prevedere a îns 
teles fericitul fundator să precizeze scopul Fundaţiunii sale şi să des 

semneze persoanele, pe cari leza socotit demne de încrederea sa, ca 
să respecte în toate împrejurările şi să ducă la îndeplinire, în condiz 


țiuni multumitoare, intenţiunile exprimate în literele fundaţionale dela 1911. 


Scopul era fixat din partea fondatorului în cuprinsul articolului 
3 astfel: din veniturile anuale se vor distribui ajutoare numai ziariş= 
ilor români cinstiți şi cu merite reale în domeniul ziaristicei arder 
lene şi numai întrucât ei, fără vreo greşală “proprie vor fi ajuns în 
situaţia nenorocită de a nusşi mai putea agonisi hrana vieţii. Se vor 
da apoi ajutoare văduvelor şi orfanilor rămaşi după astfel de ziarişti. 
Și în sfârşit, în limitele mijloacelor disponibile, vor fi sprijiniți ziariştii | 
capabili, cari întreprind vre o călătorie de studii in suăinătate. 

Cea dintâi epitropie o alcătuise fondatorul din următoarele per7 
soane: Vasile Goldiş, Valeriu Branisce, loan Lupaș, Octavian Goga 
şi-loan Agârbiceanu. Şedinţa de constituire s'a ţinut la locuinţa fonz 
datorului, în satul Vinerea, la 24 Ianuarie 1912. Cu acest prilej 
prezentându-se dimisia d-lui Vasile Cioldiş, în locul d-sale a fost 
cooptat d. Joan I. Lapedatu, căruia i s'a încredinţat funcţia de secretar 
al epitropiei. S'a făcut astfel o alegere din cele mai norocoase pentru 
desvoltarea rapidă a Fundaţiunii Mihu. Acesta prevăzuse în literele 
fundaţionale, că distribuirea ajutoarelor nu se va putea începe decât 
dupăce capitalul iniţial va fi sporit, prin diferite alte daruri şi contriz 
buţiuni benevole, cel puţin la suma de 50.000 cor. La sfârşitul anului 
1913 această limită fusese atinsă. Distribuirea ajutoarelor putea deci 
să urmeze în baza unui regulament votat de epitropie şi aprobat din 
partea fostului ministru de interne ungar, Sándor János (la 4. XIL 
1913). Până la sfârşitul anului 1916 capitalul iniţial .sporise cu 
peste 40090. 

In cursul războiului mondial a trecut şi epitropia prin clipe grele. 
Doi dintre membrii ei: dd. Octavian Goga şi loan Agârbiceanu 
„părăsindusşi domiciliul și patria“ — cum spune un proces verbal 
— în locurile rămase vacante au' fost cooptați dd. Vasile Goldiș şi 
Alexandru Ciura. | 

După încheierea războiului înființându-se Sindicatul ziariştilor 
români din Transilvania şi Banat, conducătorii acestui aşăzământ au 
făcut repetate intervențiuni pe lângă membrii epitropiei pentru pre» 
darea Fundaţiunii în administraţia Sindicatului. 

Fiind consultat în chestiunea aceasta, însuş fondatorul până era 
în viaţă, şiza dat consimțământul stăruind însă, ca dispoziţiile articoz 
lului 9 din literele fundaţionale să fie integral respectate. | 

lată cuprinsul acestui articol: „Epitropia fundaţiunii- este inə 
dreptățită, dacă va afla de bine, să predeie administrarea fundaţiunii 
ori asociaţiunii ziariştilor români din patrie, dacă o astfel de asociar 
țiune s'ar institui în mod legal, ori 'unei alte asociaţiuni culturale 
române din patrie, legal'instituită, dar numai cu condițiunea, ca averea 
fundațională să fie deplin asigurată şi scopul ei să rămână neatins“. 

Dupăce membrii epitropiei au primit din partea Sindicatului 
presei române din Transilvania şi Banat foate asigurările pentru dez 
plina respectare a literelor fundaţionale, au aflat momentul potrivit 

spre a ceda stăruințelor repefate, uzând de dreptul ce aveau în ter 
meiul citatului articol şi transmițând asupra Sindicatului, pe lângă 
suma de 360.000 lei, întreagă răspunderea pentru soarta ulterioară “a 
Fundaţiunii Dr. loan Mihu. 

S'a subliniat din partea Epitropiei cu acest prilej, că Sindicatul 
nu va lua în primire o simplă moştenire: materială, ci şi un îimpore 
tant program de ordin sufletesc: cultural, moral şi politic. Căci fons 
datorul nu era preocupat numai de necesitatea ajutorării materiale a 
ziariştilor noştri, ci 'şi de aceea a unei îndrumări mai ‘bune, mai să” 
nătoase a celor chemaţi a contribui la progresul presei române. 

Acestei preocupări iza dat expresiune lămurită în scrisoara sa 
din Aprilie 1917, punând la dispoziţia Fundaţiunei întreaga fantiemă 
statufară, ce i se cuvenia în calitate de; membru în comitetul de di~ 
rectie al Băncii Albina din Sibiu, pentruca din aceste. mijloace 
băneşti să se publice şi premieze, la intervale potrivite : 

1. Biografii ale ziariştilor noştri distingi decedați. 

2, Studii critice şi istorice asupra presei noastre din trecut. 

3. Studii asupra problemelor de actualitate pentru viitor. 

Fie ca noii chivernisitori ai Fundaţiunii Dr. loan Mihu să poată 
spori de o parte averea ei materială, în împrejurările schimbate ale 
timpului de faţă, măcar cu aceeaş proporție, în care a izbutit a o 
spori fosta epiiropie, în împrejurări cu mult mai grele, iar de altă 
parte să nu dea niciodată uitării datoriile fireşti, ce impune fiecăruia ` 
dintre ei simţul răspunderii morale pentru moştenirea sufletească a ` 
nobilului fundator. 


„L LUPAS 

Tinerețe 


Tinerețe — crâng în floare, joc de vreri, 

An din patru primăveri: 

Tinereje — cărăruie de lumină, 

„_ Zumzet harnic de albină; 

Ce altceva mai de preţ e, 

Tinerețe, tinereţe ?... | | 


N 


Tinerețe — mii de doruri prinse 'n vrej, 
Ce se 'ntorc la tine val„vârtej, - 
Tinerețe, gând ce calcă fără punte 

Paşii lui din munte 'n munte, 

Cui nu vrei sări dai bineţe, 

Tinerețe, tinereţe ?... 

Storci din piatră tare 'n pumni dezoţel 
'- Apa clarăza unui ţel. | 

Ca să treci tot drept şi mai departe 
Dai Ceahlăul la o parte, — 
Şi nuri nimeni să te 'nveţe, 
Tinerețe, tinereţe... g 


Tot fize drag, frumos e tot, şin ochi aduni 
Toate şaptele minuni l 
Ale lumii... Tinerețe, — foc de sânge 

Ce nu-l poate apa stinge, 
Dar din cer, cu multe feţe, 
Tinerețe, tinereţe... 

` MIHAI NOVAC 

Invazia Ruşilor la Iaşi 


— Fragment din romanul „Cartea Facerii“, aflat sub tipar — 


Zidurile vechi ale Iaşilor se retrăgeau par'că sfioase, lărgind 
matca străzilor. Bisericele semănate în toate părţile îşi întorceau fețele 
ca să nu vadă, acoperinduz=se cuvioase. De pe dealurile din împrejuz 
rimi se ridicau duhurile unui trecut de sbucium. Din mănăstirea Ces 
tățuii se uitau ochi mari de călugări înspăimântați. În aer să părea 
că susurau bărbi încâlcite de boeri bătrâni, mlădiate de un vânt nou 
şi necunoscut, Toate pietrile vorbeau într'o gâlceavă surdă. Era o 
nemulțumire adâncă în văzduh şi sub pământ. O specială sensibilitate 
a lucrurilor mişca atmosfera. Un sgomot ciudat, supra fin, auzit nus 
mai de autohtoni, îşi încrucişa undele pe dealurile oraşului. Erau în 
el frânturi de melodii populare, tânguiri de tropare bizantine, lucidităţi 
sonore ale unei latinități sugrumate şi pastorale blânde ale unei păci: 
câmpeneşti. Nu era revoltă. Era un sentiment de jignire. Părea atinsă 
de un corp strein. Era un fel de contracţiume nervoasă a spiritului 
băştinaş. Ceva imperceptibil, fără gust şi fără miros, dar totuşi ar 
proape fizic... 

. Otile ruseşti au năvălit, ca să=şi sărbătorească revoluția. In 
rânduri compacte de câte opt, mii şi mii de oameni se scurgeau cu 
„steaguri roşii, dezarmaţi, blonzi, cânepii, ca valurile tulburi ale Vol- 
gii, cu picături plumburii de cer înorat în ochi, blânzi şi greoi în: 
ciuboatele lor mari. Cântau cu toţii. Cântau Marseilleza. Gestul aprig 
al cântecului francez, bătaia eroică a aripilor lui seculare, în piepturile 
ruseşti, se estompau întrun fel de răsuflet larg, fără de țărmuri, 
transformând aria sansculoţilor, prefăcând=o cu desăvârşire, diluândzo 
şi împrăştiind=o, cum s'ar împrăştia un fluviu coborit prin cataracte 
spumegătoare din munţi, în stepa orizonturilor nedefinite. Nu mai era 
Marseilleza. Era mai mult un fel de imn al distrucțiunii lente. Era 
mai mult un fel de peneiraţiune . melodică, stăpânită de o încetineală 
asemănătoare infuziunii slave din veacul al cincelea, întâmplată fără 
războaie, neînregistrată. bine în istorie şi groaznică numai în clipa când 
s'a statornicit. D | 

Andrei s'a coborit dela el, din ulița Sărăriei, la vale de Uni» . 

“versitate, pătrunzând pe strada Lăpuşneanu, cu nervii încordaţi, sime 
tind în el toată frământarea laşilor, având aceiaş senzaţie dezagreabilă, 
dar căutând, cercetător, fixând cu stăruință exotica bălăbăneală din 
fața lui. Un regiment de Tătari la oprit pe loc. Nu se potriveau în 
peisaj. Bruni, mici şi mai iuți, aceştia exprimau o energie sălbatecă. 
Aveau o ţintă în față şi mergeau pe urma ei. O ironie feroce le 
flutura la rădăcina fălcilor, încadrânduzi ca într'o aureolă verdezgal> 
benă de misticism oriental. Gilasurile subțiri le veneau par'că din creer, 
torturate în gâtlej, supuse unei voinţi bestiale de a deforma cu orice 
preț. Silabele li se rostogoleau din gură, vărsate cu desgust şi cu 
deliciu, legânduese unele de altele ca întrun şir lung de picioare de 
chinezoaică oprite în creştere. Pe deasupra capetelor, părea că le 
merge un al regiment de himere asiatice, strâmbe ciuntite, chinuite 
“şi prinse furtunatec într'o cavalcadă biruitoare. i 

Andrei a râs. Un fior isa trecut prin inimă. Şiza strâns buzele. 
Printre dinţi simţea gust de carne de cal bătucită sub şea. S'a uitat 
alături. Un prostănac se sgăura şi el la râul de oameni. Era un sol- 
dat cu: gura căscată şi cu limba scoasă. Privea .uluit. Un zâmbet i 
se desena şi lui pe obraz. | 

— Ce zici, lza întrebat Andrei? 

— Ha, a făcut soldatul, şi a plecat mai departe. 

Pe trotuare, se ghemuia lumea. “Toţi asistau, muţi, la incompa= 
rabilul spectacol. © deferență vădită îi ţinea la o depărtare cuviine. 
cioasă. Era şi un sentiment de gazdă bine crescută şi un sentiment 
dè respect faţă de forțele ce se desfăşurau. Era şi un sentiment de | 
tristețe şi de îngrijorare. Mai presus de toate, se strângea însă în 
atitudinea privirilor o fulgerătoare diferenţiere de rasă. Fiecare ins îşi 
trăgea grăbit graniţele în jurul lui, se baricada în ele şi de acolo. se 
uita, ca diniv'un turn de veghe, la străinii invadaţi. Andrei a priceput 
repede această stare de suflet. Mulţumit și vesel, s'a sprijinit mai 
temeinic pe picioare, a trimis un gând frățesc pe urma soldatului ' 
prostănac şi a continuat să judece. Fără îndoială că nu era lipsită de 
grandoare această cale triumfală a steagului roşu. Dar venea, din nişte 
regiuni atât de departe, încât pentru moment, nu-i putea aprecia decât 
pitorescul. Oştile acestea fâră de număr erau ale unei lumi cu desăz 
vârşire alta. Cu cât se precizau mai mult în lentila severă a ochiului 
lui, cu atât se acopereau mai mult de o negură impenetrabilă. Ele 
veneau spre el şi nu avea cum le primi. Saluta din când în când 
drapelele care freceau, cum făceau toți din jurul lui şi se închidea, 
păstrânduzşi numai fereastra vederii. A stat multă vreme, aşa, în 
piața Unirii, fermecat de culoarea tabloului, apoi, împins de curiozitate,. 
a plecat mai departe. 

In dreptul statuei lui Miron Costin s'a oprit din nou. Figura 
dulceag cioplită a bătrânului cronicar iza smuls o caldă evocare. Traz 
gedia lui sângeroasă, pe care o ştia din cărțile cantemireşti, i s'a lä- 
murit în minte. Era un precursor, acest boier. Latinitatea lza crescut 
şi lza pierdut, Prin ce prăpasiii a trebuit să străbată lumina Râmului, 
până ce a ajuns la el, în Moldova! Câte cotituri! câte eclipse! In- 

„ drăgostit de locul unde şi=a găsit piatra dui filozofală,. prețuind peste 
măsură instrumentul rudimentar prin care a primit mana. sufletului 


său tulburat, s'a jertfit pentru Poloni. Şi tocmai unul din presupuşii 
lui strămoşi a fost sortit să-l zdrobească! A ridicat privirile. spre sta- 
tue şi isa trimis un gând de împăcare blândă, acoperită de tristeţe. 

Valurile ruseşti. mergeau înainte. S'a întors iar spre ele. Nu se 
isprăveau. Curgeau domoale, fără de început şi fără de sfârşit. Andrei 
nu şiza putut împiedeca un zâmbet. De pe feţele muţicilor bărboşi şi 
mustăcioşi se desprindea o gravitate copilărească. Pasul le era nătâng: 
şi ținuta de o marțialitate evazivă. Mergeau totuşi de sârg, convinşi 
şi expansivi, voinicoşi, undeva departe, pentru cucerirea lumii. N'aveau 
ce face cu mâinile. Nu ştiau unde să şi le ţie. zar fi şezut bine 
fiecăruia cu câte o jucărie în brațe. O jucărie mică şi simplă, din 
trei găteje. Și nu aveau. Dar arme dezar fi purtat, tot nu ar A făcut 
altă impresie. Și să fi fost încă odată pe atât de fioroşi, tot nu ar fi 
putut înlătura zâmbetul pe care-l trezeau.: Lipsa de ofiţeri le sporea 
încă această tragică meteahnă de nomazi dezarmaţi în faţa civilizaţiei, 
şi îndrumați în coloane de marş spre o dulce anarhie. Pe ici pe colo, 
câte un tânăr iluminat ori vr'un ofticos stigmatizat de căutarea boalei, 
agitau pancarte sângerate de lozinci răsunătoare. 

Andrei şiza făcut în închipuire atacul rusesc împotriva Bizane 
țului, în veacul al zecelea. Aşa trebuia să fi fost. Armata blonzilor 
moscoviți s'a încărcat în zeci de mii de bărci şi a pornit să spargă 


Bosforul mândrei cetăţi a , lui Constantin cel Mare. Tot ce putea 


cuprinde ultima scăpărare grecozromană se  concenirase acolo, între 
zidurile lui Teodosie. Flacăra unei lumi de uriaşi 'mai ardea încă, 
întreținută cu încăpățânare şi cu rafinament de nişte epigoni, cari nu 
voiau să moară. Şi ei, împăroşații stepelor, naivii aurorei boreale, de 
pe caicele lor, ca de pe nişte găoci jucate în voia valurilor se încuz 
metau să frângă arcuri de lemn în zidurile de piatră sură. Aceiaş 
credință îi mâna şi atunci, aceiaş taină a numărului, aceiaş încrez 
dere copilărească. 
Undeva s'a stăvilit puhoiul. Se întâmplase ceva. Rândurile fru- 


“moase s'au spart şi strada s'a închis. Blânda sărbătoare s'a stricat. 


Un tumult gălăgios a prins să nască, Mii de glasuri se întretăiau 
mânioase. Pumni se agitau în aer. Un sgomot grozav s'a pricinuit 


` fără de veste. Toată lumea de pe rotoare s'a refugiat îngrozită prin 
„ curţi. Ferestrele au fost întunecate dintr'o dată de perdele. Andrei a 


alergat să vadă, ce este. S'a vârit, împingând din coate în dreapta şi 
în stânga. O scenă penibilă i s'a desvelit în faţă, când a ajuns în 
mijlocul apei de oameni frământaţi. Doi francezi, doi soldaţi, cu ges- 
turi largi, cu ochii scântetori, crispaţi de furie, înfruntau furtuna. 

— „C'est pas â vous la Marseillaise, sales cochons, c'est pas 
à vous! Allez dans les tranchées, sales chochons! Chantez lă=bas, 
sales cochons, strigau răguşit, cu clăbuci la gură. O 

Două figuri ridicole. Unul avea ochelari. Şiri potrivea mereu 
pe nas, şi aşa scuipa. înjurăturile din el. Trebuia să fi fost bărbier de 
meserie. Celălalt semăna mai mult a chelner. Era cu picioarele strâmbe 


136 
© BCUCIuj 


şi roşnite de umblet. Părea să fi fost şi prin Rusia, căci întrebuința 
“vorbe ruseşti printre celelalte. Işi aştepta tovarăşu! ca să-şi formuleze 
insulta, apoi se repezea şi el, scandând cuvintele, oprinduzle pulin 
în gură, ca să le dea amploare cuvenită. Și erau mici pe lângă na 
milele cari îi înconjurau, mici, ca două nuci  costelive înțepate în 
câte două chibrituri. Bonetele înfundate pe urechi îi. turteau şi: mai 
mult. Numai gurile le erau mari şi iuți, şi rele, ca gurile mopşilor, 

Au stat şi ei pe marginea frotuaruiui, ca toată lumea, privind 
“defilarea. Într'un singur punct se deosebeau de ceilalți. Nu salutau 
drapelele. Nu le băgau în seamă. Erau obişnuiţi cu ele. Un marinar, 
unul din şefii mişcării, iza văzut. S'a apropiat de ei şi iza lovit peste 
bonete, dându-le jos şi făcând. semne că trebuiau să dea onoarea 

cuvenită revoluției. Atunci au izbucnit ei. Demnitatea franceză s'a . 
trezit vulcanică în piepturile lor înguste. Nu se puteau potoli. Unii 
dintre ruşi au trebuit să-i roagă să facă, să nu mai bage în seamă 
toate prostiile. 

Andrei privea încântat. Nu ştia ce să facă, să râdă sau să se 
închine înaintea acestor stârpituri, a îndrăznelii conştiente şi a prestiz 
«giului lor implacabil. Dumirit, şiza fixat în inteligență, ca perun film 
de cinematograf, fiecare amănunt şi aştepta continuarea. Dar nu s'a 
mai întâmplat nimic deosebit. În ploaia de vorbe grele ale chelnerului 
şi ale bărbierului, ai căror strămoşi lzau cunoscut pe amicul poporului, 
pe Marat, ruşii şizau refăcut rândurile şi au plecat senini mai de» 
parte. Cei doi francezi au rămas pe loc, palizi şi sfidători. Andrei a 
plecat şi el. Fragmente de imagini izau trecut prin minte. La spaţele 
micilor soldaţi din apus reconstruia, nu fără oarecare tristeță, munții 
de glorie ai Parisului, 

Se ținea mereu de ruşi. S'a apropiat de periferii, Aici lumea 
era mai vie şi mai puțin gravă. Femei şi copii le râdeau oştenilor 
„ înfäşurați de mister. Toţi strigau. - 

i — Fiţi sănătoşi, băieţi! . 

— Vivat: revoluţia | 

— Jos cu tiranii! 

Mizeria lătra în gol prin jurul caselor. fețele « erau lihnite de 
foame. Trupurile tremurau. în zdrențe. În strigăte, se ascundeau şi 
glume şi aprobări. În orice caz, formidabila scurgere de oameni 
aducea prin preajma mahalalelor o undă de: primăvară timpurie, Un 
țigan lăutar s'a amestecat si el printre coloane. Cu vioara strânsă sub 
bărbie, şchiop: şi chior, s'a agăţat în marş, proptindu»se cu greutate 
şi trăgând din arcuş de pe după cap, făcându-se că şchioapătă şi el. 
Hohote de râs „au năvălit din toate părțile. i 

Andrei s'a întors. Cu cât pătrundea mai mult în oraş, cu atât 
creştea mai mult tăcerea în jurul lui. Pe străzi era lume din ce în te 
mai puţină. Un gol imens îşi căsca gura de balaur. Parcă ar fi 
trecut potopul peste Iaşi. Pe la colţuri, se strângeau pâlcuri de 
oameni şi. povesteau cu glasurile scăzute povestea zilei. Era frig. Zăe. 
pada murdară se terciuise sub tropotul cizmelor trecute peste ea. 

EUGEN GOGA 


i 

Un ocrotitor al ziariştilor ardeleni 


Zilele trecute s'a făcut, în cadrele unei impresionante şedinţe 
solemne, predarea Fundaţiunii ziariştilor ardeleni „Dr. Ion Mihu“, 
către Sindicatul presei române din Ardeal şi Banat. Au participat 
la şedinţă epitropii Fundaţiunii şi membri biroului Sindicatului, Vice» 
preşedintele epitropiei d. Ion L.upaş a făcut un scurt istoric al Fune 
- daţiunii; d. Ion I. Lapedatu, secretarul epilropiei a dat citire rapor” 
tului. care însuma întreaga desvaltare a Fundaţiunii şi situaţia ei în 
momentul predării. Au mai vorbit din partea epiiropiei subsemnatul, 
iar din partea Sindicatului d. I. Clopotel, preşedintele, şi vicepreşe» 
dintele Sebastian . Bornemisa. l l 

-Era să fie o simplă formalite: pe masa. verde din. sala de şe» 
dinte a „Primei ardelene“, era depozitată întreaga arhivă a Fundaţiunii, 
cul literele fundaţionale -ale neuitatului Ion: Mihu, cu Bilanţurile anuale 
tipărite, cu registrele, - toate. într'o perfectă rânduială şi bine păstrate. 
Dar abia s'au:'rosfit pranele: cuvinte, şi tofi nesam simţit Sufleiul îns 
duioşat la răscolirea trecutului, .lă evocarea oamenilor, şi' a luptelor 
culturale din Ardeăl,:tieatum douăzeci de ani. S'a':redeşteptat parcă 
în-in6i simțămintele -pe tari leam pus la bătae înainte de anire. 
- Neram’ simțit mai buni, mai plini de sensibilitate, ‘mai idealişti, ma 
genereşi, mai fiheri,'-— aşa cum eram înâinte-cu douăzeci de ani. Au 
fost clipe: de sinceră emoție și pentiw noi cari predam o avere 'chivere 
nisită şi: sporită cu:atâtă trudă, şi pentru reprezentanţii Sindicatului, 

generaţia mai tânără, cari o primeau. Şi a fost o clipă în care mizam 
zis: Cu toate greutăţile de ordin cultural de azi nu avem, motive să 
desnădăjduim. “Generaţia. intelectuală din Ardeal, care apropie cinci- 
zeci de ani, cu toată plafoşa de duritate în care au îmbrăcatzo lup= 
tele războiului şi cele de după unire, are încă destul suflet şi destul 
„idealism. Iar generaţia cezi urmează îndată, cu toate înfăţișările vieţii 
tulburi, agitate, neaşezate de azi, are destulă credinţă şi destulă inimă 
pentruca să nu sufere coniinuitatea în preocupările şi lupta. pentru 
marile ideale care au frământat generaţia trecută. | 
Fundaţiunea Ion Mihu nu se rezuma într'o donaţie: ea cu- 
prindea şi uni program de credinţă şi de, muncă pentru ziaristul arz . 
delean: munca depusă pentru' binele obştesc naţional. Acest program 
a fost urmat cu. scumpătate de ziariştii ardeleni dinainte de unire, 
de înşişi membrii epitropiei, ei înşişi gazetari şi scriitori. Şi moştenie 
rea a fost luată de oameni înţelegători, ziarişti ardeleni de azi, cari 
prin glasul dlui S. Bornemisa au şi făcut legământ să o păstreze, 
cinstind voinţa fondatorului din literile lui fundaţionale, şi pilda inain= 
taşilor întru gazetărie. 
Poate din acest motiv am fost cu toții aşa de impresionați; 

am avut iluzia că pot veni vremuri mai bune pentru solidariiatea na 
ţională, pentru munca întreagă, constructivă a tuturor... Poate doream 
din tot sufletul să ne adăpăm iarăş . cu toţii din marile idealuri naz 
ționale, singurele cari pot ţinea o naţiune solidară, şi să vedem cu o 
"zi mai repede ştearsă dihonia care azi macină încă zadarnic eners 
"giile româneşti. 


| + 
+ +o. 


Douăzeci de ani dela apariția în ziarele ardeleneşti a hotărârei 
Dərului Ion Mihu de a întemeia o Fundaţiune a ziariştilor ardeleni, în 
sumă de 25.000 coroane. Era în April 1910. Vestea a fost primită cu 
mare entuziasm de întreaga presă, de toți muncitorii din redacții şi a 
colaboratorilor externi, cari pe atunci erau mai numeroşi decât mem- 
brii interni ai redacţiilor. Mulţi optimişti declarară atunci că se pune 
cruce peste mizeriile ziaristului ardelean, aşa de bine cunoscute în toți 
înaintaşii, aşa de simțite de toți cei în viață! Ne părea Fundaţiunea 

rozav de mare! Dar fondatorul cuminte lăsa ca Fundaţiunea să în- 
ceapă a activa numai după ce va ajunge la 50.000 coroane. Statutele 
au fost aprobat de guvernul unguresc la 8 Aprilie 1911. Regulamene 
tul pentru activarea Fundaţiunii a fost aprobat în 1913: în .doi'ani se 
ajunsese la suma de 50.000 cor., ceeace nu a aştepta nici fondatorul.. 

La 24 Ianuarie 1912 Dr. don Mihu convoca la locuință sa din 

„Vinerea pe întâi membri ái, epitropiei sale, membri. cari au rămas 
până la predare, cu schimbările devenite necesare în, vremea. războe 
iului mondial. Aceşti membri erau: V. Goldiș, Valeriu Branişce, 
Oct. Goga, I Lupas şi î. Agârbiceanu. D. V. Goldis își, dădu dela 
început dimisia, şi nu participă la întâia şedinţă æ epitropiei, . fiind 
cooptat în focul deale d. Ion I. Lapedatu, care a luat și sărcina de 

secretar al epitropiei. În vremea războiului în locul delui O. Goga. a 


fost ales d. V. Goldiş, şi în locul subsemnatului, care, după procesule - 


verbal al şedinţei, „şi=a părăsit domiciliul şi patria“, a fost cooptat d. Al. 
Ciura. După războiu am revenit şi d. O. Goga şi eu, în epitropie. 


Schimbările fură necesare pentru autorităţile de stat maghiar, 


Y 


care nu puteau permite să chivernisească o avere cei ce trecură în 
vechiul Regat. l 

Erau vremuri agitate pentru viața românească din Ardeal şi la 
anii 1911, 1912. Când neram întrunit la Dr. Ion Mihu la Vinerea 
“pentru întâia şedintă a epitropici, erau în toiu luptele dintre „Tribuna“ 
şi „Românul“. Mat erau atunci în curs tratativele cu Tisza: oferta 
guvernului unguresc de împăcare a Românilor din Ardeal... 


Mizaduc aminte că în seara zilei de 24 Ianuarie, în casa 
simplă, bătrânească şi aşa de ospitalieră a Draului Ion Mihu, se 
începuse o discuţie mare şi aprinsă 'în jurul ofertei maghiare şi a 
renunțărilor de ordin naţional care nizse cereau nouă. În oferta lui 
Tisza se prevedea — pe lângă un număr de deputaţi, prefecţi, etc., — 
o industrializare intensivă a sudului Ardealului.: Luam cu toții parte 
- la discuţie, afară de repauzatul Valer Branişce, care asculta dintr'un 
fotoliu, învăluindusse în nori de fum de figaretă. 


Mizaduc aminte că subsemnatul, pornit şi de vinul vechiu al 
gazdei, militam împotriva ideii de pertractări pentru împăcare.  Spu= 
neam Că tăria noastră izvoteşte din intransigența noastră, şi că avem 
destule elemente cari de abia aşteaptă o posibilitate oficială româ~ 
nească de a colabora cu ungurii, şi cari vor fi pierduţi pentru ros 
mânism în prima generaţie. O atitudine binevoitoare din partea 
statului unguresc, vădită în acordări de slujbe şi ajutoare materiale 
pentru noi, ar fi în cel mai înalt grad demoralizatoare pentru viaţa 
naţională. Aduceam de pildă slăbirea naţionalismului în Bucovina, 
prin atitudinea mai prietenoasă a Vienei. In industrializarea sudului 
Ardealului, fără capital românesc, vedeam mai mult creiarea unei 
clase de muncitori români, cari ar fi acaparaţi de socialismul 
internaţional... - i | 

Discuţia a ţinut până noaptea târziu, deşi nimeni dintre cei prez 
. zenți nu susținea în mod serios şi convins teza opusă. 

Atunci lam cunoscut mai întâi personal pe Dr. Ion Mihu, şi 
isa văzut adăpostul patriarhal dela Vinerea. Era un om de-o mare 
cultură, o minte luminată şi clară. Din puţinele. lucruri scrise ce nes 
au rămas dela el se dovedește şi un foarte bun stilist. Vorbea 
domol, dar cu o logică strânsă. Nu sesentusiasma, rămânea acelaş 
în seninătatea sa posomorâtă, dacă. mă pot exprima astfel. 


Pentru mulţi dintre noi a rămas până azi o taină cum un om 


“aşa de bine şi superior înzestrat'a: trăit o viaţă întreagă nu în sin= 


gurătate, ci aproape în pusnicie. 


Casa bătrânească dela Vinerea, cu grădina mare, cu acareturile |, 


ca pentru o mare economie, lau văzut aproape în fiecare zi, ca pe= 
un paznic neadormit. Era prietenul singurătăţilor din camerele pustii, 

a gândurilor, poate a frământărilor lăuntrice. Bun şi priceput econom, 
iubea lucrurile, pământul, ţinea mult la rasele frumoase de vite. 

În ziua următoare, 25 Ianuarie înainte de plecare ne omeni cu 
o băutură aurie, un fel de lichid gros, pe carel aduse singur din 
pivniţă. (Ce rândueli minunate în casele aceste bătrânești|! În pivniţă 
te coborai din odaia de mâncare, ` ridicai o uşe din podea, şi'ndată 
te înghițea întunerecul în care hodineau buţile şi butoaiele), 

Il gustarăm din păhărele mărişoare. Eu nu puteam deosebi 
dacăzi vin sau rachiu. 

Zâmbind, amfitrionul -îmi umplu şi al treilea pahar. 

— E de patruzecişicinci de ani. Mira rămas încă dela fata. 
Da, e rachiu. | 

I-am simţit căldura şi după ce am luat trenul. 


+ 
% + 


Sindicatul ziariştilor ardeleni va pune, dezacum,. un parastas, 
în fiecare an,, pentru odihna sufletului lui Dr. Ion Mihu şi a celor 
- lalți donatori la, Fundaţiunea care la predare se urcase la 360.000 lei. 
"Un bun şi harnic condeiu, dintre ziarişti, va trebui să scrie viaţa şi 
faptele fondatorului, care a fost o biruinţă şi o mândrie a intelectuae 


lităţii ardeleneşti. 
i I. AGÂRBICEANIJ 
P. S. Nu ar fi timpul să i se dea o destinație şi „Fondului 


` de teatru român“, de care nu se mai pomeneşte nimic, dinnainte 
de război? 
i . 1. AG. 

In Norvegia şi la noi 


` Mă aflam pe coastele Adriaticei. Intâmplarea a -făcut să cunosc 
un norvegian. Era din Bergen, cunoscutul port dela nord, un oraş 
cam de mărimea Clujului; al doilea după Oslo, capitala ţării. Cum 
“noi Românii „din extremul orient“ venim rar de tot în contact cu 
Norvegieni,  — pentru mine, ccl puţin, omul acesta blond, tăcut şi 
serios, era cel dintâi exemplar viu din patria lui Ibsen, — am fost, 
fireşte, extrem de „încântat“, Și am uzat de primul prilej ca să 
intru în vorbă. 

Inainte de a angaja însă conversaţia, miram răscolit putin 
memoria, că săzmi adun cunoştinţele despre îndepărtata ţărişoară 
dela miazăznoapte. Cotrobăiesc în fugă prin ungherele amintirii, ca 
într'o cameră de vechituri şi strâng la iuțeală un mic bagaj: câteva 
reminiscențe geografice, resturi de. cunoştinţe istoricezliterare şi nişte 
fragmente rupte din lecturi vechi şi noui. : . 

Aşa... o tărişoară ca Ardealul nostru, ba chiar şi mai mică, 
cu o populaţie de. 2 milioane şi jumătate. Imi reconstituiesc imagina 
. ei pe hartă: are forma unei spinări de câine, încovoiată dealungul 
oceanului, care fe duce'n gheţurile cele veşnice dela polul nord. 
Munţi, coaste de stânci... fiordurile cu vraja lor... deaici au plecat 
Nansen şi Amundsen, exploratorii gheţurilor polare. Aici a trăit 
Björnson, Ibsen şi Grieg, trei celebrități universale, cari fac mândria 
acestui popor de pescari. Personaje şi scene din „Nora“, din 
„Rața sălbatică“, din „Stâlpii societăţii“ îmi defilează prin minte, ca 
nişte umbre fugare.  Retrăiesc emoțiile artistice din „Peer Gynt“ al 
lui Grieg, cu cântecul Solfeigei... | 

— În fine, material de , conversaţie berechet, — îmi zic eu. 
Când la adică însă, conversaţia noastră a luat altă turnură. 

— Cum trăim în Norvegia? Ca oamenii săraci în ţară săracă. 
„Poporul nostru trăieşte din pescărit, din vânat şi din. meserii. Avem 
şi industria noastră de vapoare, foarte desvoltată. Pământ cultivabil 
o palmă de loc. Nu produce decât ovăs şi cartofi. De grâu, săcâră, 

porumb etc. nici pomenire. Imporiăm fot din Rusia. E aspră şi 
pietroasă ţara noastră. La noi rar luceşte soarele. Suntem totuş 
mulțumiți cu soarta .. . 

© Cum staţi cu şcolile şi cu ştiinţa de carte, la sate? 

— Dacă nu mă înşel, sub raportul acesta, suntem între cele 
dintâi ţări ale Europei. La noi şcoala se bucură de mare cinste. La 
noi de mult nu mai există “analfabeți. Pescarul cel mai sărac, care 
n'are decât o colibă pe coasta mării, să aibă o spuză de copii şi pe 
toți îi trimite la şcoală. Dacă 'nu le poate procura haine şi cărți, 
m'are decât să anunţe primăria, caresi prevede cu de foate. Sat 
fără şcoală nu există. Nici chiar fermă pe vârful muntelui. Şcoala 
primară este clădirea cea mai frumoasă din sat. Are trei sale (la un 
învăţător): una mare şi luminoasă pentru lecţii, a doua pentru gime 
nastică şi jocuti, a treia pentru bibliotecă. Toţi copiii îşi duc acasă 
cărți de cetit, sub controlul învățătorului. Sătenii (adulţii) au şi ei 
biblioteca lor, Ja primărie. În cele mai multe sate există câte o mică 
" librărie. Toată lumea citeşte mult, mai ales iarna; În cea mai umilă 

căsuță se găseşte o gazetă abonată. Nu cred să existe țăran în 
' Norvegia, care să nu ştie, aproape- pe de rost, Biblia şi Constituţia 
țării.  Simplii ţărani au ajuns la noi chiar deputați, datorită tocmaăi 
cunoştiinţii lor de carte. Deosebiri de rang 'şi treaptă socială nu 
cunoaştem. Boieri şi aristocrați navem. Fiecare om. e tratat după 
munca şi valoarea sa. Un dascăl rural se bucură de aceaş cinste 
şi considerație, ca un ministru. Ba chiar de aceeaş leafă. Şi adeses 
ori are aceeaș situaţie “materială. Nu exagerez nimic, fe rog șă mă 
. crezi. Pentrucă a fi învățător înseamnă la hoi a purta o deregălorie 
publică din cele mai frumoase şi mai respectate. 
, Suntem un popor mic şi foarte sărac. ` Dar pentru cultură nici 
un sacrificiu nu este prea mare. Am dat “civi izaţiei mondiale câjeva 
genii şi câteva celebrităţi. Şi vrem sări Mai dă tuim + ss 
* 
+ % A 

De conversaţia asta,"cu tot cortegiul ei de reflexii, misam adus 

aminte, zilele trecute, aşa, dintr'o simplă întâmplare. O întâmplare 
însă, pe care nu pot să n '0 istorisesc. „Mă apa Fák’ un orăşel dela 
gratita ńòáśtră de apus. Cüm iei ti prin áfa un tânăr i invă ator A 
rural” S'apră pie şi mă salută. hak înc eput Pi L-a recunoscut t. Nici 
nu“'era ‘omul de ' recunoscut, ACă după ` Exterior ! n ap ya 
nimeni, că e învăţător.“ In haine” h vechi, soioase Şi cât ite, 
pălăria roasă, Cu înfățișarea lui urmiilă părea : mai degrapă un Ernie; 
un nenoiocit. ` 

1— Dumneata ce umbi p'aici? il întreb oarecum sonirariaţ de 

Strania lui figură.“ 

— Am venit să mă interesez de lcafă. N'am primito de trei 
Juni. Și na maì pot S'aştept, că sunt plin de datorii. Nici ghete nu 
mai am. Uitațievă, am cerut imprumut cismele unui făran şi am 
pornit pedestru, ' prin noroi să viu la oraş să văd nu cumva 
căpătăm leafa? 

Im arunc ochii, uimit, spre picioarele lui şi văd, în adevăr, că 
purta nişte cismoaie largi, deabia le târă după el. Faţa lui palidă şi 
suptă avea exact peceta foamei şi a suferinții. În privirile umezite . 
tremura, cu licăriri nervoase, resemnarea şi umilința. Il duc cu mine 
la revizorul şcolar. 


— Acesta, din nenorocire, nu e primul şi ultimul caz — îmi 
spune mâhnit revizorul. Sunt mulţi în halul acesta. Nu mai departe, 
decât ieri, a venit la mine un dascăl şi miza cerut 40 de lei îme 
prumut. Repet: patruzeci de lei, nu mai mult! Ce să faci tu cu 
40 de lei? îl întreb aşa. 


— Să cumpăr 4 chilograme de pâine. Să aibe nevala şi 
_copiii. Că „lapte . mai căpătăm, pe aşteptate. Altcevazţi jur, că nu 
“mai pot să le dau... 


— Lsam dat fără nici o vorbă. Imi venea mie să roşesc de 
ruşinea a lui Si n'am zis nimic, ca să nu izbucnesc în plâns — sau 
în revoltă. Tocmai acum am obținut, dela o bancă, un milion pe: 
"dobândă, din care le plătim leafa pe Noemvrie. Dar nu s'ajunge la 
toți. Zilnic vin să mi-se tânguiască; că nu mai pot trăi. Că ţăranii 

nu le mai dau nici bani împrumut, nici mâncare pe credit, că sunt 
plini de datorii, că unii din ei trăiesc din pomana sătenilor Şi iau 
masa pe rândul caselor, de fize mai mare jalea şi ruşinea. 

= Şi nici unul n'a dezertat dela post? 

— Nu. Sunt toți la catedră. Așa flămânzi, umiliți şi cu su» 
fletul zdruncinat, cum sunt, ei stau în şcoală. Şi ţin aprinsă lumâz 
nărica în întunerecul satelor, ca nişte ocnaşi condamnaţi să sape în 
fundul salinelor. Poate mai au un rest al simțului de datorie. Poate 
pentrucă sunt deprinşi cu regimul abstinenţii. Mizeria corpului dăscăz 
lesc la noi e de mult raţionalizată. Umilirea şi neglijarea lui pare a 
fi o adevărată tradiţie culturală. l 


Li 


+ 
a a . 


p 


Am strâns mâna revizorului şi am plecat. Pe drum mirzam 
adus aminte de Norvegianul meu de astăvară. Şi miam făcut toate 
reflexiile, câte se pot improviza dintr'un astfel de studiu comparativ, 
Vă las deci şi pe devoastră, dragi cetitori, să vă faceți în deplină 
libertate, toate comentariile şi concluziile ce le poate „Sugera o mică 
paralelă între Norvegia, țara cea mică, stâncoasă. şi săracă, unde nu 
creşte un spic de grâu şi unde totuş învățătorul satului are leafă şi 
cinste egală cu ministrul — şi între ţara cea mare şi frumioasă, plină 
de daruri şi bogății, unde dascălul poporului este ţinut pela uşile 
altora, ca un câine flămând.. 


GH. TULBURE 

Apologia minciunei 


Sub răposatul regim cenzitar din România=mică, „suveica“, chir 
norosul şi crucea cu crefă pe spinarea alegătorilor dubioşi,  — cari 
datorită acestui creştinesc semn al frăţiei -intrau în maşina de cior 
mege a bătăuşilor, — făceau din alegeri o sinistră comedie.. Ba ci» 
nismul politic mergea până la recunoaşterea făţişă, că al treilea colez 
giu, cel țărănesc, să poarte oficial numele de „colegiu minciună“ sau 
„zestre guvernamentală“. Din această pricină ţătanul nostru, răbduriu 
şi tolerant, dar înţelept şi cu spirit de observaţie, când zicea „polis 
tică“, închidea un ochiu, îşi zbârcea faţa întrun surâs poznaş şi prir 
vea anapoda. Aceasta era cea mai definitivă caracterizare a şmeches 
riei electorale, E 

In Româniasîntregită şi mare, cu vot universal, mai mult sau 
mai puţin direct şi — să zicem — secret, minciuna politică, păstrată . 
de unele partide cu oarecare jenă, a devenit doctrină politică şi de 
guvernământ pentru partidul naţional=țărănesc, autorul celei mai dess. 
măţate demagogii. Şi era fatal să fie aşa. Demagogia este, ea însăşi, 
minciună, Și când timp de zece ani, această mixtură politică s'a 
bălăcit într'o demagogie fără precedent în analele electorale, .chiar -a - 
„colegiuluizminciună“ ; când dela naştere acest partid şisa pus mine 
ciuna căpătâi, căci diferitele cumetrii între cele mai disparate, — şi 
mai ales disperate, — fracțiuni de partide descompuse, nu se sprijiz 
neau decât pe minciună; când chiar actuala formaţiune naţional=ță= 
rănistă, — hibridă împreunare a celor două extreme: stânga revolu» 
fionară ţărănistă cu dreapta conservatoare naționalistă, — s'a făcut 
numai prin amputări din programele respective, păstrând însă fiecare 
rezervele mintale; când, în prezent, acest biet monstru politic, ames 
nințat dezo' rapidă şi iminentă descompunere are aspect de viaţă nus 
mai datorită galvanizărei budgetului, - şi elementele, sale componente, 
în faţa lumei surâd grațios strângându=şi mâna, pe când în intimitate 
“se stuipă iar mâna prietenească se adună pumn; când ţinem seamă 

de acestea, numai începe nicio îndoială că ne găsim în faţa celei 
mai formidabile şi desgustătoare minciuni politice. 

Dar, consideraţiile de mai sus, referinduzse mai cu seamă la 
bucătăria internă a partidului=fătălău, ar putea să ni se riposteze că - 
ele nu dau adevărata măsură a minciunei, ajunsă doctrină politică şi 
de guvernământ, şi. că rezultatele ` fructuoase] guvernări, — fructuoase 
pentru partizani, — trebue să fie criteriul “după care să ne formulăm 
aprecierile. ' 


Primim şi acest raționament, cu toate că un partid născut din 
minciună şi hrănit cu minciună nu putea produce decât minciună. 
Dar, pentrucă. otrava răspândită de acest monstru politic a devenit 
un pericol social; pentrucă cizmăria economică: făcută pe calapodul 
incapacităţei democratice -a adus la desperare pe toate păturile sociale 
din ţara noastră; pentrucă un guvern tuberculos în ultima fază se 
cramponează desperat de fotoliile ministeriale intensificând nenorocirea 
până la complecta prăbuşire a ţărei, şi mai ales pentrucă orice zi în 
plus, dovedeşte cu o stăruință dementă, uriașa minciună a acestei 
monstruoase hoarde politice, este necesar şi oporfun să facem o suc- 
cință analiză a fatalei epoci de guvernare. naţional=ţărănistă. 


Cel mai mare merit pe care şi=l revendică democraţia urlătoare ` 
este că a făcut alegeri libere. Să primim afrmațiunea democratiei, 
deşi teroarea ciomegilor voiniceşti- dau adevărata măsură a libertăţii 
electorale. La ce au folosit însă aceste pretinse alegeri libere, dată 
demisiile în alb colectate de cel mai mărunt şi analfabet şef de car 
binet al d. dr. Vaida» Voevod, a transformat pe „aleşii naţiunei“ în 
valeţi de anticameră ai presedintelui de consiliu? N'a fost asta cea 
mai scârboasă minciună a vieţii constituționale? Şi stupefacţia | naivie 
lor cari mai credeau în sinceritatea afirmărilor democratice, n'a fost 
întrecută decât de -măreaţa incompetință a următoarelor acte de guvers 
. nământ, cari au venit imediat după demisiile în alb. . 

Nici nu trebue să mai vorbim de realizările economice a mas 
ieştrilor democrați. PBunătăţile şi fericirea - revărsate -peste plaiurile 
României în huzur. au fost ilusttate 'de' baba' din ținutul Botoşanilor, 
care plângea de fericire când a fost adusă la puşcărie, pentrucă'a . 
furat o baarfă. Şi numai tu, vrednice miesia al Blajului, poţi şti tâfi 
dintre aleşii tăi nepoți direcți, colatetali, sau simpli caa poli» 
tici, ar trebui să ocupe locul bietei babe! - - 

Cinstea şi legalitatea 'clamate de vorbăreața democraţie în time 
pul opoziției, numai în doi ani de guverriare, s'au şifonat atât de rău, 
încât au trebuit călcate din când, de către” judecătorii de instrucţie, 
pentru a le reda lustrul lor” imaculat; iar diversele şi multiplele „Cori 

petințe“ în voiajuri lungi şi inutile peste - fruntarii, ca şi amur 
` „bursierilor“... - politici, lălâi cui înfăţişare, și molâi . ca intelect, 
seâmnă, în limbajul democratic: „económi? | 

Dar din întreg puboiul de minciuni iezii revărsat cu 
atâta seninătațe, chiar a doua zi după „preluarea“ puterei, nici una 
n'a fest mai uriaşă, mai “tâmpă, mai inuilă şi mai costisitoare, ` ca 

marea reformă administrativă, calul de bătae, — biet cal de lemn, — 
al naţional=țărăniştilor. 

Guberniile dlui dr. Vaida sunt nişte simple biurouri de înregis= 
trare pentru plângerile flâmânzilor şi nedreptățiților, plângeri cari se 
soluţionează, — dacă se soluţionează, — cu mari întârzieri, fot la 
Bucureşti, Unul dintre. faimoşii directori provinciali spunea deunăzi 
unui director de ziar din capitală, că mecanismul administrativ... dese 
centralizat nu funcţionează, din pricină că miniştrii diferitelor reşorturi 
nu vreau să scape din mână soluţionarea afacerilor mari. 

Care sunt totodată şi suculente, adăugăm noi. Va să zică, di» 
rectoratele înghit miliarde fără alt rezultat practic, afară de plasarea 
câtorva „şefi“ ai democrației rămaşi fără portofoliu ministerial, rez. 
compensă remuneratorie, acoperită prin curba de sacrificiu . aplicată 
funcționarilor care, — potrivit minciunei democratice, —. aşteptau 
mărirea salariilor. 

Am -dori să cunoaştem dacă. este o singură pătură socială în 
România mare, care să nu plângă, în prezent, pe urma valului de 
minciuni, împrăştiate cu atâta prodigalitate în timpul opoziţiei, de 
«celebrii şi competenţii şefi ai partidului naţionalețărănese, Şi acum, 
Jăsând la o parte, jalea? foamea şi lacrimile, funeste consecinţi a 
„compefinței national=ţărăniste, asistăm de câteva luni la frământările 
"unui guvern fantomă care se trudeşte să ameţească pe naivi cu 
pregătirea şi studiarca unor proecte de legi care, ori nu mai răsar 
din cartoanele ministeriale, ori mor pe drumul spre Parlament. Este 
„acelaş sistem, al minciunei naţionalz=țărăniste! ` 
Guvernul actual, copil din flori.al delui Iuliu Maniu, culege 
roadele minciunilor din trecut şi încearcă la rândul 'său să mai 
plaseze altele proaspete, cari, fireşte, nu mai prind. Dar, ca rezultat 
al productivei guvernări din trecut şi din prezent, şi pentru a cons 


-stata fericirea adusă „tărei şi neamului“ de incontestabilele competinţi 


"democratice, guvernul d-lui Mironescu intrat în comă şiza pus toată 
nădejdea. şi toată salvarea într'un împrumut extern şi în vânzarea 


“tuturor bunurilor statului pe care el nu le poate administra. Rezultatul 


e conform cu întreg eşafodajul de minciuni, numai că acest rezultat 
æ dezastruos pentru tară. 
Apologia minciunei făcută de naţionaleţărănişti şi în opoziţie şi 


Ja guvern, credem că a vindecat pentru totdeauna, chiar pe cei mai 


încorigibili naivi. E dezolant numai faptul, că această tristă experienţă 
“s'a făcut. cu sărăcirea aproape iremediabilă a țărei şi cu. otrăvirea 


masei electorale. 
VLADIMIR NICOARĂ 

Retorma electorală, în Anglia 


Proectul de lege asupra reformei electorale a fost votat în a 
doua cetire, în ziua de 3 Februarie de către Camera Comunelor cu 
o majoritate de 65 de voturi, 295 deputaţi laburişti şi liberali votând 
pentru proect şi 230 conservatori contra. - i | 
| În cursul discuţiilor aprinse ce au urmat, proectul a fost viu 

criticat de fruntaşii conservatori şi susținut de ministrul de interne, 
Ciynes, care a formulat teza că votul alternativ — introdus prin noua 
reformă — prezintă marele avantaj că îngădue un al doilea scrutin 
fără a mai fi nevoe să se recurgă la o nouă alegere. Întervenind în 
discuţie şi primul-ministru Macdonald, acesta a argumentat că noua 
lege va împiedica revenirea la o situaţie anormală, ca aceia din 1924, 
când partidul conservator a obținut o majoritate de 200 mandate în 
Cameră, pe când în realitate nu obținuse decât o minoritate din vor 
turile exprimate. Şeful guvernului britanic a mai arătat, că reforma va 
face să dispară votul plural, şi că scopul principal al proectului este 
suprimarea acestui privilegiu, de care beneficiază în primul rând par= 
tidul conservator. 

În urma acestor declaraţii, majoritatea. laburistăzliberală a votat 
proectul, care totuş nu are şanse să fie aplicat aşa de curând, în 
orice caz, nu la viitoarele alegeri generale cari vor avea loc peste doi 
„ani, deoarece (Camera Lorzilor are dreptul să amâne punerea în vir 
goare a legei pe un răstimp de trei ani. Cum marea majoritate a 
lorzilor (80%/0) este conservatoare, sigur că acest lucru se va întâmpla, 

„iar peste trei ani, când se va pune din nou legea în discuţie, nu vor 
mai fi laburiştii la putere, ci poate tot conservatorii. | 


+ 
* + 

Legea electorală, reformată acum, era în vigoare din 1918, 
fusese modificată în 1920, şi cuprindea anomalia pluralităţii votului, 
în sensul că un cetățean care domicilia într'o mahala a Londrei şi 
` “avea o afacere, un magazin sau un birou în City sau aiurea, vota. 
“în ambele circumscripții electorale. Un titrat al uneia dintre Univers 

sități avea dreptul să voteze în localitatea unde domicilia, în acelaş 

timp şi la colegiul Universităţii unde. îşi obținuse titlul. În sfârşit, dacă 

un alegător poseda proprietăţi în diferite circumscripţii electorale — şi . 
“erau mulți dintre aceştia, în special conservatori, — avea dreptul să 

se înscrie în liste în fiecare şi să voteze pe rând în toate circum” 

scripţiile. În secolul nostru de transporturi rapide şi într'o tară nu: 

prea întinsă ca Englitera, exercitarea acestui vot plural nu- prezenta. 

nici o dificultate. 

A doua anomalie a legei din 1918 — de care au profitat atât: 
conservatorii cât şi laburiştii, e aceia că, la fel ca la noi la Senat, 
nu se cere majoritatea absolută, ci e declarat ales candidatul care: 
obține majoritatea relativă. Se întâmplă astfel că alesul nu e repre» 
zentantul majorităţii corpului electazâl, ci al unei minorităţi. 

Acest sistem a putut fi, de sigur, bun atât timp cât nu existau. 
decât două partide politice. Din moment, însă, ce partidul laburist. a 
devenit o forță, sistemul a devenit defectuos, pentru că cel. mai slab- 
dintre cele trei partide în luptă — în speţă partidul liberal — îşi 
vedea aproape întotdeauna candidaţii eliminaţi în favoarea reprezen” 
tanţilor celor două partide mai puternice şi rezultatul era că reprezene * 
tanţa partidului liberal în Cameră nu corespundea, nici pe departe, 
forţei sale în ţară. Aşa se şi explică că în toate alegerile generale de: 
după război, deci de când se aplică această lege, partidul liberal a 
fost mereu înfrânt, nereuşind să pătrundă decât întrun număr redus: 
în Parlament. . í 

Legea din 1918 era astfel nefavorabilă liberalilor, pe când ea 
favoriza, aproape în aceiaş măsură, celelalte două partide. Cum se 
„explică prin urmare că guvernul laburist şia tăiat singur craca de: 
sub picioare, lipsinduzse de un avantaj caresi uşura mult lupta în- 
alegeri ? E a 

A făcutzo constrâns de situaţia sa precară de guverri minoritar, . 
“care nu se poate menține decât din graţia celor aproximativ 50 de 
- deputaţi liberali. DI Lloyd George, profitând de această situație privie- 
„legiată, şiza împus voința sa, de a vedea dispărind din legea elector: 
rală cele două anomalii arătate mai sus, şi di Macdonald, peniru arse 
mai menfine încă câteva luni la putere, a cedat, trecând peste interer- 
sele partidului său şi adoptând, pentru 'a învinge opoziția contra re» 
formei din sânul propriului său partid, o formulă cu totul nouă, aceia: 
a votului alternativ, crezând că astfel va putea remedia întrucâtva: 


"relele decurgând din noua lege. 


LA P * 
i $ $ 


Reforma votată la 3 Februarie cuprinde, în primul rând,.ca: 
inovație, votul alternativ, sau votul dublu, numit şi vot pe două fronturi,- 

Mecanismul este următorul:. Alegătorul, pus în prezenţa unui 
mumăr de mai mult de doi candidaţi, după ce a votat pe candidatul 
său preferat, va vota a doua oară în favoarea unuia dintre ceilalți 
candidaţi, astfel că, dacă propriul său candidat, pentru care a votat 
în rândul întâi, n'ar avea șanse să fie ales, volul său va fi contat la 
activul candidatului pentru care a votat în rândul al doilea. 

Să luăm un exemplu: Într'o circumscripție s'ar prezenta la vot 
rei candidaţi, câte unul din cele trei mari partide, şi să presupunem 
«că candidaţii liberal şi laburist ar fi încheiat un cartel, ca să»şi acorde 
reciproc votul al doilea, pe când candidatul conservator, cum se va 
şi întâmpla de altfel, ar lupta singur. 

În asemenea caz, am putea avea astfel următorul rezultat, prez 
'supunând că s'ar fi dat 10.000 voturi valabil exprimate: 

Conzervatorul 4000 + 0 = 4000 
Liberalul 2200 + 3800 = 6000 
Laburistul 3800 + 2200 = 6000 


10.000 


In cazul de'față, după legea din 1918, care nu cerea decât o 
majoritate relativă, reuşita candidatului conservator era asigurată, după 
cea nouă însă, el va cădea, în mod fatal, pentru că celelalte două 
„partide fiind cartelate, se vor vota „în rândul af doilea“ în mod rer 
ciproc şi candidatul conservator nu va putea obține voturi peste cele 
4 mii obținute în rândul prim. Se va alege prin urmare unul dintre 
ceilalți doi candidaţi, în caz de paritate de voturi, prin tragere la sorţi. 
Sau, cum e mai probabil, acel dintre candidaţi care va obține un vot 
sau câteva ' voturi în plus, ceia ce se va întâmpla întotdeauna, pentru 
că, oricât ar fi alegătorii englezi de disciplinaţi, se vor găsi întotdea» 
una câţiva cari vă calce această disciplină. | 

Noul mod de vot alternativ este prevăzut pentru toată Englitera, 
afară de centrul Londrei, City, care nu formează, după cum se ştie, 
decât o infimă parte a Capitalei (13.000 locuitori din aproximativ 6 
milioane) şi care alege 2 deputaţi. Reforma se va aplica de asemenea 
în ţara Galilor şi în Scoţia, însă nu în Islanda de Nord, (Ulster). 
Pentru City o statistică din 1922 indică faptul cu totul paradoxal că, 
cu toate că nu avea, la acea dată, decât 13.706 locuitori, număra 
totuşi 44.069 alegători, anomalie ce se explică prin faptul că proprie» 
tarii de birouri, magazine, cari domiciliau în alte cartiere, aveau drept 
de vot, pe care îl păstrează dealtfel şi după noua lege, în City. 

In al doilea rând, reforma desființează toate mandatele univers 
sitare, Aceasta este o lovitură aplicată privilegiilor IJniversităţilor, dar 
şi conservatorilor, cari găseau întotdeauna un sprijin puternic în 
înaltele şcoli. Oxfordul, Universitatea singură fără oraş, — care 
are îşi deputatul său — a avut până acum dreptul să aleagă doi 
deputaţi, Universitatea Cambridge de asemenea. (Celelalte Univers 
sități grupate şi anume: Durham, Manchester, Leeds, Liverpool, 
Sheffield, Birmingham, Bristol şi Reading, doi deputați, Universis 
tatea Londrei unul, Universitățile scoțiene trei, Universitatea din 

Țara galilor unul, şi Universitatea din Belfort de asemenea unul, 
Aceste Universități alegeau conservatori în majoritatea, cazurilor, astfel 
că aceştia pierd, prin noua lege, pe lângă altele, şi aceste 12 mandate 
aproape sigure. i 

Pe lângă acestea, legea mai cuprinde şi alte modificări, printre 
cari reducerea totalului permis de cheltueli electorale şi impunerea 
unor anumite limite utilizării automobilelor pentru transportul alegăto» 
rilor la urne. Sa | | 

Suma autorizată pentru cheltuelile unui candidat într'o alegere, 
cheltueli care sunt de altfel sever controlate în fiecare: caz, era cale 
culată până acum la aproximativ 13 lei de cap de'alegător. Prin 
noua lege, acest quantum este redus la lei 3.50 de fiecare alegător, 
în care se cuprind absolut toate cheltuelile, de transport, de tipar, 
etc. Este, prin urmare, sigur, că cu o asemenea sumă nu se va 
putea cumpăra prea multe conştiinţe. i 

In ce priveşte transportul la urne, există în Englitera, ca; şi 
“aiurea, o tradiție, cu mult anterioară invenției automobilelor, conform 
căreia candidații îşi transportau alegătorii la urne, mai ales pe cei ce 
locuiau departe şi puteau, din această cauză, să nu voteze. Această 
tradiţie folosea în special partidelor burgheze, a căror candidaţi erau 
oameni bogaţi, putând să-şi permită luxul închirierei pentru acea zi 
a câtorva automobile, autobuze etc. Prin noua lege acest transport 
al alegătorilor pe socoteala candidaţilor a fost direct interzis, mers 
gândusse până acolo, pentru arse evita călcarea legei, că s'a pre» 
văzut, că proprietarul unui automobil nu are voe să transporte cu 
vehiculul său la urne decât pe: membrii familiei sale, cu condițiune 
însă să locuiască sub acelaş acoperământ. Cineva va putea să 
transporte pe tatăl său, dacă locueşte în aceeaş casă, nul va putea 
transporta însă dacă locueşte peste drum. Dispoziţiune desigur 
absurdă, care arată însă spiritul în care s'a făurit această lege. . 


_ VIRGIL P. RÂMNICBANU. 

Cronica politicei interne 
| | -Mertul şi baloanele de oxigen 


Orice încercare de examinare a situaţiei politice în împrejurările 
sde astăzi, cu riscul unei repeţiri plicticoase, trebuie să purceadă dela 
„constatarea, că guvernarea nenorocită a naţionalațărăniştilor a întârziat rez 
zolvarea crizei printr'o lungă şi penibilă agonie. Subt cerul de primă 
vară al României, zace un stârv neîngropat, ale cărui emanaţii otră= 
vite sunt o primejdie pentru toţi. Se apropie Idele lui Martie. Fiecare 
„zi pierdută însemnează o imprudenţă, care ar putea să fie fatală. 

. “Totuş,. rudele şi clienții de casă ai decedatului încearcă să mai 
amâne îngropăciunea mortului de pe urma căruia trăiesc, închipuin= 
du=şi în interesata lor naivitate, că trupul neînsufleţit, intrat în dese 
“compunere, ar mai putea fi readus la viaţă cu ajutorul câtorva baloane 
„de oxigen. “Traduse în limbajul curent al reportajului cotidian, aceste 
“încercări se chiamă tratative pentru contractarea unui împrumut în 
străinătate sau prelungirea sesiunii parlamentare până la 15 Aprilie. 
Amânări cu desăvârşire inoperante pentru ministerulzcadavru şi direct 
amenințătoare pentru sănătatea ţării. 

Ceeace se întâmplă dezo lună încoace cu negocierile d-lui Mihai 
Popovici la Paris constituie o ţigănie fără precedent şi, să sperăm, 
fără urmare. În vreme ce cumpăna financiară ameninţă în tot momentul 
să se răstoarne cu susul în jos, ministrul nostru de finanţe s'a insta» 
lat întrun hotel luxos de pe malurile Senei, a lăsat acasă treburile 
“baltă, — să se descurce colegii cum vor şti, — şi refuză să se îns 
toarcă până n'o realiza împrumutul. Tratativele, însă, se prelungesc. 
In fiecare zi jes la iveală dificultăţi noui, fiindcă bancherii străini, 
“simțind slăbiciunea clientului, căruia nevoia de bani îi arde degetele, 
adaugă la fiecare întâlnire alte şi alte condițiuni anexe, conexe şi 
„complexe. După chestiunea lichidării împrumuturilor comunale, a ieşit 

la iveală -aceza a răscumpărurii liniei ferate A ckerman=Basarabeasca;.. 
apoi aceea a acţiunilor canalului Bega, şi aşa mai departe. În mo»: 
mentul acesta, nici n'au început încă discuţiile asupra punctelor esene - 
tiale ale împrumutului. Nu s'a stabilit dobânda, nu s'a fixat cursul: 
de emisiune, nu s'a precizat comisionul, şi nu. se știe, din totalul. 
sumei ce se va subscrie, cât va primi România în numerar. 
Incontestabil, că sarcina, d=lui Mihai Popovici a fost îngreunată. 
de ştirile alarmante, privitoare la existenţa iluzorie a guvernului prezis 
dat de d. G. Mironescu. Bancherii străini, cu mirosul lor fin, au 
simţii că d. Mihai Popovici ţine morţiş să încheie împrumutul, : 
pentru a masca printrun aşa numit succes extern realitatea crudă a. 
definitivului. deces politic. Capitaliştii n'au obiceiul să fie mărinie 
moşi. În. faţa unui solicitator ajuns la ananghie, nu se sfiesc să: 
ridice pretenţiuni tot mai exigente. Cârmuitorii actuali ai României ar- 
fi trebuit să ne scutească, deci, de ruşinea acestor fârguieli interminaz-- 
bile, cari, cu ritmul tărăgănat în care au fost duse, sunt meniie să 
atingă grav prestigiul creditului nostru naţional dincolo de graniţă. 

S'a afirmat în presa dela noi, că plata slujbaşilor publici pe: 
luna Martie a rămas în funcţiune de încheierea împrumutului. Întâre 
»zierea prelungită a d-lui Mihai Popovici pe de=o parte, ştirile contra=: 

dictorii relative la împrumut pe de alia, au dat o alarmantă confir 
mare acestor rele profeții, arătând că statul român a ajuns săzşi-- 
acopere golurile bugetare cu bani luaţi pe datorie. ` 

| În realitate, situaţia financiară a ţării e cât se poate de îngrijire . ' 
toare. În locul celor 3 miliarde 500 milioane lei, cât ar trebui să se 
incaseze lunar pentru acoperirea prevederilor bugetare, nu intră în. 
tezaurul public nici un sfert din suma de mai sus. Nezam întors la 
vremile nenorocite dela începutul anului 1920, când statul nusşi- 
putea plăti furnizorii, dând el cel dintâi periculosul exemplu al insole 
vabilităţii.. Nuszi, desigur, o simplă coincidență faptul, că atunci caşi - 
acum, se aflau la cârmă exponenții partidului naţionaleţărănist. E: 
banal a se spune, că istoria. se repetă. Oricum, însă, aceleași mes. 
tode de guvernare nu pot să dea decât aceleaşi rezultate. 

| Semănătorii de anarhie desacum zece ani n'au învăţat nimic- 
“din experiența lor şi a altora. Au întronat la conducerea. trebilor 
obşteşti acelaş spirit frivol şi neprevăzător, acelaş diletantism nepriz- 
ceput şi aceeaş poftă nesăţioasă de pricopsire grăbită, care, manis- 
festânduzse în mijlocul unei crize grele a făcut să „se resimtă şi mai . 
mult contrastul între cele două lumi, a muncitorilor nerăsplătiţi pentru 
„munca lor şi a profitorilor îmbogăţiţi peste noapte fără muncă. l 

Formaţie hibridă, născută dintrun joc capricios al întâmplării, 
ovărăşia naționalzțărănistă n'are la spatele ei reazimul unei tradiţii şi 
nu se mândreşte cu nicio aspirație de viitor. Ea trăieşte din expe=- 
diente, n'a primit şi nu va lăsa în urmă nicio moştenire sufletească, 
nu aspigă la recunoştinţa generaţiilor viitoare, nu se îngrijeşte de. 
verdictul istoriei, ci, mărgininduzşi țelul politic la exploatarea mor- 
mentană a naivităţii populare, are aerul să spună: — „După mine. 
potopul...“ i 5 i 


z 

Deviza demagogilor nu diferă mult de aceea a unui tiran 
` degenerat. 


Cele irei soluţii imposibile 


k 

Nusi de mirare, dacă în fafa acestor stări de lucruri se vors 
beşte din ce în ce mai stăruitor, prin coloanele ziarelor şi în convor= 
biri particulare, espre apropiata succesiune a mortului neîngropat. 
Părerea generală e, că soarta guvernului dlui G. Mironescu va fi 
aceeaş, Chiar dacă împrumutul ar reuşi şi d. Mihai Popovici s'ar 
s'ar întoarce la Bucureşti cu cele 3—4 miliarde lei, de cari are atâta 
nevoie pentru a face față necesităţilor financiare curente. Regimul 
naţionalețărănist e căzut. Mai sunt formalităţi de îndeplinit, dar nici 
odată până acum o întârziere în dresarea unui act de deces na 
schimbat destinaţia ultimă a răposatului. Evident, moartea legală vine 
ceva mai țârziu decât cea fizică, dar nu face altceva decât să conz 
state un fapt consumat. 

Să ne îndreptăm, deci, privirile spre eventualii urmaşi. Privind. 
“ucrurile subt toate aspectele realităţii, nu pot fi decât următoarele 
soluţii : 

1. Un guvern de dictatură. . 

2. Un guvern parlamentar alcătuit din aşa numitele perso» 
nalități. 

3. Un guvern de concentrare a partidelor politice. 

4. Un guvern de partid. 

Prima eventualitate o eliminăm dela început, căci în repetate 
rânduri M. S. Regele -Carol al Ilea şiza arătat voinţa sa fermă de 
a domni ca un monarh constituțional. 

doua eventualitate ar fi aceea a unui guvern al alcătuit din 
diferite persoane izolate, cari, fie că sunt înscrise în partide, fie că 
n'au figurat până acum pe arena vieţii noastre politice, s'ar strânge 
Aaolaltă într'o echipă improvizată, încercând să soluţioneze după pri= 
ceperea lor — încă neverificată — criza în care ne aflăm. In privința 
aceasta, credem că judecata limpede şi logică a d-lui „Mareşal Aves 
rescu exprimată cu alt prilej, pune la punct întreaga chestiune: 
„Oameni adunaţi la un loc din toate colțurile ţării; oameni cari nu 
se cunosc poate chiar nici personal între ei, cu atât mai puţin ideile; 
oameni cari şi dacă ar avea unele cunoştinţe de treburile statului, 
ele nu pot fi decât 'vagi şi abstracte, deodată sunt crezuţi în stare, 
ca în comunitate de vederi şi în cunoştinţă de cauză, să ia măsurile, 
<atri implică sarcina de a cârmui o ţară! Se poate mai mare abe- 
aţiune? | 

„Oricine poate zice: anch'io son pittore, dar să] vedem ce face 
„când este înaintea pânzei, cu paleta în mână. 

„Cuvernarea are o tehnică. Un guvern străin de această teh- 
mică, nu poate face decât diletantism, şi nu tocmai de diletantism 
avem nevoe astăzi, când problemele la ordinea zilei sunt copleşitoare, 
chiar pentru oameni încercaţi. 

A treia soluţie ar fi aceea a unui guvern de concentrare, la 
care să participe toate partidele.Inainte de a judeca, dacă un asemenea 
guvern ar putea fi util, va trebui să ne convingem dacă e şi posibil.. 
lată părerea d-lui Octavran Goga asupra acestui subiect: — A~ 
ceastă formulă pare a fi în simpatiile mulţimii. Am căutat să-mi file 
trez prin posibilităţile cerebrale, toate raporturile valabile ale acestei: 
formule. Sunt impedimente de. netrecut. Am verificat aceasta dela. 
ultimul prefect ce trebuieşte : numit, până la raportul de forţe, care şi. 
azi dă atât de lucru partidului de la putere, şi atunci am crezut că 
toate încercările se vor nărui ca un castel de carton, fără coheziune.. . 
Acesta este glasul onestităţii, glasul cu răspundere al unei conz- 
ştiinţe ce-şi pune o serioasă şi sinceră întrebare, 


Soluţia normală - 


Nu ar mai rămânea, prin urmare, decât cea dera patra rețetă, 
normală şi simplă, a guvernării de partid, întemeiată pe un program 
unitar, pe o omogenitate de suflet şi pe o disciplină consimţită prin 
adeziunea tuturor. E drept, că actuala cârmuire naţionalzțărănistă a 
compromis grav ideia guvernării de partid, făcând să se creadă, că 
aceasta e sinonimă cu secrelarismul agresiv, cu pricopsirea partizanilor 
şi cu aşezarea în posturi de răspundere a celor mai agramaţi partizani. 
S'ar cuveni, însă, ca opinia publică să se întrebe, dacă toate partidele-: 
s'au făcut vinovate de aceste greşeli, şi, mai ales, dacă ele suni ins 
erente unei guvernări de partid. l l l 

O scurtă recapitulare a activității diferitelor guverne cari s'au 
perindat la cârma ţării, ar putea să stabilească oarecari deosebiri de 
metodă şi de concepţie. Dintre toți slujitorii încercaţi ai ţării, cari au: 
fost puşi la muncă, să fie aleşi cei cari s'au dovedit capabili a da 
rezultatele cele mai bune. Cu o perfectă obiectivitate se va ajunge 
la concluzia, că din toate punctele de vedere: al gospodăriei finan= 
ciare, al ordinei lăuntrice, al prestigiului în străinătate, cea mai bună 
guvernare în România întregită, dela 1919 încoace, a fost guvernarea 
din anii 1926—1927, prezidată de d. Mareşal Averescu. 

Revenirea la continuitatea întreruptă atunci, se impune ca un 
remediu împotriva ravagiilor făcute de antreprenorii demagogiei şi ca 
o pavăză față de surprizele unei noi experienţe hazardate, la care se 
îmbulzesc să ia parte atâţi aventurieri ai vieţii noastre publice. 

N'avem niciun motiv să credem, că soluţia simplă şi normală 
nu va fi adoptată până în cele din urmă. 

ALEXANDRU HODOŞ 

ÎNSEMNĂRI 


i 


Atacarvor bolşevicii? — Omenirea 
toată îşi are ochii ațintiți spre Moscova şi 
se întreabă cu îngrijorare, dacă Rusia va 
- turbura pacea, atacându»şi vecinii şi pro~ 
vocând astfel un nou război mondial. Un 
ăspuns la această întrebare ar putea fi 
«găsit în următoarea declaraţie făcută co» 
respondentului din Moscova al ziarului 
englez „Daily Express“ de către un înalt 
personaj. sovietic: 

— „Desigur, nici Polonia, nici Româ- 
nia, nici Franţa sau Englitera nu vor face 
război Uniunei sovietice. Totuş va veni o 
zi — o zi apropiată — după topirea zăz 
pezilor, când drumurile de ţară vor fi din 
nou practicabile. .. Într'o stradă a Varşor 
viei un ambasador sovietic va fi asasinat. 
În acelaş. timp, la frontiera polonozsovie» 
tică, se va produce un incident oarecare 
provocat de bande de gardişti albi. Ce va 
face atunci U. R. S. S.? Provocată astfel, 
Uniunea sovietică nu va putea răspunde 
decât printr'o declarație de război către 
Polonia. Insă războiul contra Poloniei nu 


va fì decât prefața unui räzboi general al 
popoarelor Europei, pentru că, evident, . 
Franja va trimite aliatei sale generali, 
avioane şi artilerie; de asemenea, 9 armată 
de 60.000 ruşi albi — gata în orice mor 
ment — va veni din Franţa să se alir 
pească armatei poloneze. Englitera şi Sta» 
tele Unite vor da bani; Germania va fi 
întătuşată şi nu va putea să se mişte; 
România desasemeni va trebui să ia 
armele; poate chiar şi Turcia...“ 

„Primim aci, aproape zilnic, informaţiuni 
secrete provenind dela Paris şi Berlin. 
Graţie acestor informaţiuni ştim fot ce se 
pregăteşte. Debutul afacerei va putea fi 
neaşteptat, ca asasinatul dela Serajevo în 
1914 sau irupția poliţiei engleze în localul 
reprezentanţei sovietice la Londra în 1925. 
Nu putem prin urmare să spunem care 
va fi momentul ales de duşmanii: noștri, 
credem însă că amenințarea unui război 
european există realmente. În consecinţă, 
cu toate că sforțările noastre în acest. 
moment se concentrează asupra dezvoltării 

industriei noastre, credem că este de daz 


toria noastră să ţinem ochii deschişi şi să 


fim gata din punct de vedere militar pen» 
tru orice eventualitate“. | 
Prin urmare, Rusia este foarte pacinică, 
însă prevede că va fi provocată de burz 
* ghezia europeană şi silită să facă război. 
Cu alte cuvinte, fabula lupului şi mielului. 
Noi turburăm apele Sovietelor. 

Dar, cu toate aceste ` declarațiuni bătăz 
ioase, nu este probabil ca Stalin şi ceiz 
lalți „tovarăşi“ se vor grăbi să răspundă 
la „provocări“ neexistente printr'o declaraţie 
de război, din simplul motiv că aceşti 
domni, după ştiri sosite din Rusia, nu au 
încredere în proprii lor soldaţi, mai mult 
încă, se fem de ei. Ziarul „Dni“, apăr 
rând la Paris sub direcţia lui Kerenski, 

- publică în fascimile următorul manifest 
caracteristic, răspândit, în mod clandestin, 
în milioane de exemplare în satele din 
Rusia: [. 

— „Am auzit că acei dintre noi cari 
s'au înapoiat anul acesta în satele lor nar 
tale, după ce şi„au terminat serviciul milis 
tar, s'au lovit de duşmănia consătenilor lor 
şi că unii au fost chiar ostracizati. Faţă 
de asemenea primire, mulți preferă să ră 
mână în oraşe sau să plece în regiuni 
depărtate.“ 

„Soldaţii armatei roşii cunosc perfect de 
bine relele de care suferă ţăranii; ei sus 
feră la rândul lor, însă nu pot să le vie 
în ajutor în împrejurările de azi. Totuşi, 
tentative de azi ajuta se produc zilnic. 
Vreţi dovezi? După calculele noastre, în 
cursul anului 1930, anumite companii din 
anumite batalioane pe care le cunoaştem 
au perdut doi oameni din zece. Ce au der 
venit aceştia ? Vă vom spune»o: unii àu 
fost împuşcaţi, alţii trimişi în exil. Ce 
Crimă au comis? Au apărat cauza ţără» 


mească, în cele mai multe cazuri prin vorbe, 


mai rar prin: protestăd... Dacă există ţăz 
rani cari întreabă: „De ce nu nesafi apăz 
rat cu gloanțe?" ile vom răspunde, că ei 
“nu cunosc regulamentele în vigoare în arr 


mata roşie: oamenii Cekei posedă gloanje, 

nicidecum însă soldații din armată. Este 
adevărat că, în timpul tragerilor, se dau 
soldaților trei cartuşe, dar, în spatele fier 
cărui trăgător, stau totdeauna doi cekiști al 
căror rol este să controleze ca aceste . trei 
cartuşe să fie utilizate şi ca .nici unul din- 
tre cartuşe să nu fie dosit. Soldaţii arma» 
tei roşii au drept numai la cartuşe oarbe 
şi cu acestea nimeni nu se poate apăra... 
Când veţi afla toate acestea, veţi înţelege 
că toată duşmănia voastră. împotriva sole 
daţilor roşii este nejustificată... 

„Vom termina asigurânduzvă, că duşe 
manul vostru este şi al nostru. El caută 
să ne învrăjbească, Datoria noastră este să 
nu-i facem pe voe şi, cu dinţii strânşi, să 
aşteptăm ceasul când țăranii și soldaţii, de 
comun acord, vor elibera poporul de jugul 
tiranilor săi. Noi credem că această oră 
este aproape“. | 

Dacă aceastaei situaţia, cum ar putea 
conducătorii, bolşevismului să pornească la 
război ? S'ar putea întâmpla ca, dând care 


‘ tuge soldaţilor, aceştia, în loc să tragă în 


duşman, să se întoarcă în contra calăilor 
fraţilor şi părinților lor. Dealifel, această 
teamă trebue să fie şi unul dintre motivele, 
pentru cari bolşevicii n'au pornit, încă de 
mult, săeşi realizeze idealul lor: bolşevi” 
zarea Europei, şi apoi a întregei lumi. 


Subsecretarul de stat Ghiţă Pop, — 
reprezentând guvernul la îmormântarea ultir 


“mului memorandist, a octogenarului D.Comşa 
"în Sibiu, şiea îngăduit să facă întrun digr 


curs funebral oarecari - aprecieri cu. privire 
la consecințele, de ordin politic şi sufletesc, 
ale aşa numitei acţiuni memorandiste din 
ultimul deceniu al veacului XIX. 

Drept consecinţă principală, consideră d. 
Ghiţă Pop — unicul intelectual ardelean 
rămas rătăcit în ceata voinicilor d-lui Alex. 
Vaida — . faptul că poporul român şi»a 
pierdut speranţa şi încrederea tradiţională 
în afirmativa bunăvoință a Coroanei habse 
burgice. „Memorandul a sfărmat cu o nă~ 
praznică lovitură de măciucă această legendă, 
care trăise prea mult. Acum abia drumul 

era complect curățit pentru alte credinţe şi 
orientări politice. Şi ochii poporului român 
deschişi asupra unei realităţi brutale înce» 
pură în mod firesc să se îndrepte dela 
Viena decepțiilor necurmate spre Bucureştii 
nădejdilor nebiruite într'o dreptate completă 
şi definitivă. Cu toate aparențele contrare, 
memorandişiii au fost deci aceia cari au 
pus capăt unei politici de năluci sprințare 
şi cari prin amărăciunea desamăgirilor con 
ştient provocate au făcut ca pe poarta 
sufletească, pe care ieşiseră cătanele împăz 
ratului să intre biruitor fiyura dorobanţului 
român cu mult înainte de trecerea Carpa- 
jilor“. 

Oare aşa s'a întâmplat şi cu actualii 
şefi politici ai d-lui subsecretar de stat? 
„storia veridică arată lămurit, că pe poarta 
sufletească a d=lor Iuliu Maniu şi Alexandru 
Vaida cătanele împăratului n'au ieșit nici 
dupăce dorobanţul român trecuse victorios 
Carpaţii. Căci dacă ar fi ieşit şi dacă 
în locul cătanelor împărăteşti s'as fi instalat 
în adevăr dorobanţul român, ar fi fost 
absolut cu neputinţă să se întâmple, ce s'a 
întâmplat în capitala României întregite la 
14 Aprilie 1930, când sub comanda unui 
colonel provenit din, armata drăguţului de 
împărat soldați activi ai Regelu român. au 
fost împinşi, din ordinul d-lor Maniu şi 
Vaida, să lovească şi să maltrateze văduz 
vele, orfanii şi invalizii războiului nostru de 
întregire națională; g 

In acelaş discurs a mai spus d. Ghiță 
Pop, că Memorandul ar fi „avut datul să 
convingă pe cel mai: umil. sătean român, 
că dreptatea nu mai putea să ne vie din 
Burgul dela Viena“. În punctul acesta d. 
subsecretar de stat pare a fi avut intenția 
să administreze o straşnică lecţie politică 
delor Maniu şi Vaida, cari au continuat 
până in preajma prăbuşirii Monarhii i habss 
burgice să rămână convinşi, chiar să îns 
cerce a convinge şi pe partizanii lor, că 
drepiaiea nu' poate s'o aştepte neamul roz 
mânesc din altă parte: decât — dela Burs 
gul 'din Viena. i d 


departe, fireşte, după rețeta : „bate şeaua“ e 
că aceşti providenţiali şefi politici n'au fost 
în stare să înţeleagă până la 1918, ceeace 
a înțeles îndată după 1892 şi „cel mai: 
umil sătean român“ ?.. | 

În cazul acesta a spus un mare adevăr.. 
Putea să-l afirme însă mai puţin învăluit, 
mai pe şleau, fiind acum;opinia publică e 
destul de edificată asupra cerebralităţii celor 
doi şefi providenţiali... ` 


Energie tardivă. — S'ar părea, că'va 
trebui să ne verificăm părerea pe care o 
avem despre d. G. Mironescu, fericitul şef 
al guvernului actual. D. Œ. Mironescu, ri 
dicat pe neaşteptate de jocul împrejurărilor 
la o demnitate nevisată, ni se înfăţişase: 
până acum în postura, jumătate glumeaţă, 
jumătate ridicolă, a unui om totdeauna vez 
se]. Văzânduzl, 'nezam adus aminte 'de o 
schiță umoristică a doctorului Ureche, și 
iram zis: Domnul care râde. lată, însă, că 
d. Q. Mironescu a fost cuprins, zilele trer 
cute la Cameră, de un brusc acces de: 
enervare, care ni la proiectat într'o ¿titudine 
nouă, de om supărat, ameninţător şi violent. 
Domnul care râde şiza pierdut zâmbetul 
său imperturbabil, ca altădată Petre Schie» 

_mihl, umbra, S'a transformat în: Domnul. 
care strigă, 

Bunul, dulcele, inofensivul d, G. Miror 
a ridicat tonul, a bătut cu pumnii în inr 
semnata porțiune cesi revine pe banca mir 
energie bărbătească. Păcat, că acest acces. 
de autoritate sosește cam târziu, şi nu se 
pricepe încotro să se îndrepte. De când a 
fost lăsat ca suplinitor al dlui Iuliu Maniu, 
să lichideze cum o şti un faliment politic 
iremediabil, d. G. Mironescu s'a lăsat 
- purtat de valuri, senin şi confortabil, cași 
cum” s'ar fi îmbarcat. pe proptiul său yacht, 

' pentru o călătorie de plăcere. Câtva timp, 
- lucrurile au mers destul de bine. Patronul 
; cu şapcă de căpitan, gentil şi curtenitor cu 
„toată lumea, istorisea anecdote şi oferea 
; băuturi răcoritoare, glumea în treacăt cu 


A voit d. Ghiţă Gop să spună mai pe L- echipajul, convins fiind, că are reale însur 

şiri de navigator. Până când a început să 
sufle un vânt mai aspru, prevestitor de furz 
tună. Yachtul a prins să se cam clatine. 
Combustibilul se împuţinează pe zi ce trece 
“iar şapca de căpitan a patronului suferă de 
rău de mare... 
„Abia acum s'a dumirit d; G. Mironescu 
“ asupra dificultăţilor carierii de navigator pe 
valuri agitate. Enervat şi îndispus, învino» 
văţeşte pe toată lumea. Se răsteşte la der 
putaţi, denunţă intrigile presei şi ne dă de 
veste, hotărât, că nu se lasă debarcat. Tare 
divă schimbare de front. Accentele virile 
- ale incidentalului preşedinte de Consiliu ar fi 
trebuit să intervină dela început, pentru a 
pune regulă în sânul echipei guvernamentale, 
„Care se află astăzi într'o stare înaintată de 
anarhie distructivă. Răul a făcut, însă, pror 
grese atât de mari, încât orice intervenţie 
a devenit inutilă. De geaba se necăjeşte d. 
G. Mironescu şi se răsteşte la cei cari, 
după spusa dumisale, îl sabotează. Lumea 
S'a obişnuit prea mult cu surâsul său tran= 
dafiriu pentru azl mai accepta în altă iposr 
tază, 


Haide, domnule prim-ministru, zâmbiţi : 


din nou tristului dumneavoastră destin. 
Corabia, şi almînteri se scufundă, Să cânte 
muzica! Toți marinarii pe covertă! Să se 
salveze cine poate! (Dl Iuliu Maniu se 
plimbă pe Coasta de Azur.) Dar căpitanul 
cu şapcă trebuie să rămână până la urmă 
vesel şi bine dispus, — ca să se scufunde 
în valuri cât mai abil, cât mai politicos, 
cât mai optimist... 


Literatură şi gazetărie. — Neobositul 
d. Mihail Dragginirescu n'a încetat 'să se 
ocupe cu critica literară, caşi acum douăz 
zeci şi cinci de ani, când s'a despărţit de 
Titu Maiorescu la ieşirea: din redacţia 
„ Convorbirilor literare“, cu un maldăr de 
teorii estetice la subsuoară. Anii au nins 
desatunci peste tâmplele noastre; autorul 
„Direcţiei noui“ a trecut demult în lumea 
celor fără reîntoarcere ; cititorii răbdători s'au 
mai împuţinat; dar d. Mihail Dragomi» 
tescu, animat de aceiaş pasiune incurabilă 


de a face rânduială în lumea cam capris 
cioasă a creiației artistice, clasifică, categos 
riseşte şi etichetează pe scriitori, superb şi 
încântai de sine, ca un naturalist consumat, 
care n'ar fi în stare să confunde vreodată 
o moluscă cu un cimpanzeu. 

Inarmat cu mijloace de investigaţie, pe 
care el însuş lesa numit ştiinţifice, d. Mi~ 
hail Dragomirescu disprețuiește ' critica im» 
presionistă, totdeauna subiectivă şi persor 
nală, proclamând infailibilitatea criticei doge 
matice, impersonală şi obiectivă, care alege 
genurile literare cum se despart, în botanică 
leguminoasele de graminee. D. Mihail 
Dragomirescu nu greşeşte niciodată. In la» 
boratorul său de analize, cu eprubete, alam” 


- bicuri şi reacţiuni chimice, poezia se exaz 


minează la microscop, iar romanul se iden 
tifică cu ajutorul, hârtiei de turnesol. Talentul 
se dozează ca urina diabeticilor, cu prez 
ciziuni procentuale. Tot d. Mihail Drago» 


mirescu, dacă vă aduceţi aminte, a descor 


perit acum câţiva ani, că răposatul Ion 
Dragoslav a fost un novelist mai mare 
decât Anatole France, fiindcă . cel deal 
doilea n'avea nici originalitate plastică, nici 
originalitate de intuiţie, calități cari se găr 
seau din abundență la celdintâi. 

Acum de curând, d. Mihail Dragomiz 
rescu nera mai făcut un serviciu, delimitând 
cu aceeaş preciziune experimentală linia de 
demarcaţie dintre literatură şi gazetărie, 


Ştiam cu toții, până acum, că au fost foarte ` 


mulți scriitori, cari au “colaborat la diferite 
ziare, politice sau literare, coborânduese cu 
tot arsenalul lor de meşteșugari ai cuvân» 
“tului în lumea frământată de zbucium a 
problemelor actuale. N'avem decât să nisl 
inchipuim pe Mihail Eminescu turnând în 
tiparele unui articol pentru „Timpul“. adz 
miraţia lui pentru vremile „dela 1400“ şi 
disprețul pentru „bulgăroii cu ceafa lată“.. 
D. Mihail Dragomirescu ne atrage, însă, 
atenția să nu cădem în vrco confuzie: 

— „Eminescu a fost ziarist, şi ziarist redus 
tabil; dar totuşi nu când şiza Scris versus 
rile. Caragiale a fost ziarist şi ziarist caustic; 
dar nu când a scris „O scrisoare pierdută“, 

à 


` nitate, „e limpede ca apa dintr'o fântână“. - 


-dezasemeni mari. 


„O făclie de Paşti“ sau „La hanul lui 
Mânjoală“, Delavrancea a fost ziarist, dar 
nu când a scris „Apus de soare“. Vlahuţă 
a fost şi el ziarist, dar nu când a scris 
„Din prag“ sau „Grigorescu“. Eminescu, 
Caragiale, Delavrancea, Vlahuţă ştiau cum 
să scrie, ca scriitori, şi ştiau cum să scrie, 


ca ziarişti. Ei ştiau că una este ziarislica, 


şi alta este literatura. Ziaristica se hrăneşte 
din faptele zilei şi nu se: gândeşte la eterz 
nitate; literatura trebue să se gândească la 
eternitate şi să lase la o 'parte frământarea 
zilnică“, ` 

In ceeace priveşte stilul, deosebirile sunt 
Pentru ziaristică, . zice 
d. Mihail Dragomirescu, „trebuie un condei 


“Clar, limpede ca izvorul“, pe când adevăr 


ratul scris literar, care se gândeşte. la eter 


Vai de cel, care nu se pricepe să deosie 
bească apa de izvor, de apa din fântână. 
Acela va fi totdeauna expus să confunde 
o novelă cu un articol de gazetă, şi nu va 
şti să spună, dacă romanele lui Balzac, 


'măscute din frământarea zilnică, sunt ziarise 


tică, şi dacă impresiile doamnei Smara despre 
Roma (cea eternă) sunt, sau nu literatură. 

Nici noi nu nezam lămurit, dacă d. Mia 
hail Dragomirescu în foiletoanele sale face 
literatură sau gazetărie, fiindcă nu suntem 
destul de experți să constatăm dacă scrisul 
său e apă de izvor, apă de fântână sau 
apă de baltă stătătoare... | i 


Concepții romantice, — Intr'un articol 
publicat în Indrepfarea, d. Em. Branco» 
vici examinează cu o oarecare cruzime, 


„desigur necesară, recentele declarații ale 


dlui Virgil Madgearu către reprezentanții 
presei străine, asupra perspeclivelor agrir 
culturii româneşti. DI. Em. Brancovici do~ 
vedeşte, că d. Virgil Madgearu tratează 
cele mai însemnate probleme economice 
ale ţării cu o surprinzătoare uşurinţă, dând 
astfel dovada unei totale lipse de scrupul. 

DI. Virgil Madgearu începe prin a con- 





la stata, că din punct de “aid al sporirii 
| producției, România nu stă mai său der 
| cât celelalte state agricole, fiindcă prin orz 
ganizarea lucrărilor agricole. „în cinci ani 
pulem ridica cifra producţiei ¡agricole astfel 
încât, dacă : prețurile scăzute se vor men- 
fine, vom putea să acoperim deficitul proz 
“vocat de scăderea prețurilor“. DI. Em. 
Brancovici se miră, că d. Virgil Madgearu 
uită să calculeze sacrificiile materiale pe 


care agricultura noastră va trebui să le sus 


porte pentru acele transformări, sacrificii ce 
‘trebuiesc socotite în costul producțiunii, şi 
adaugă: „Toată lumea ştie, că în special 
în chestiunea preţului cerealelor, dezastrul: 
cel mare se datoreşte unei supraproducz 
iuni considerabile. Cum va tămădui d. 
Virgil Madgearu atunci criza preţului cez 
realelor? Prin sporirea supraproducţiei |“... 

Aceeaș concepție frivotă o dovedeşte d. 
' Virgil Madgearu, când preconizează, penz 
tru ridicarea prețurile la cereale, constituir 
rea unei societăți, căreia să i se dea exs 
clusivilatea aprovizionarii morilor cu grâu, 
având astfel posibilitătea de a stabili după 
voinţă prețurile în interior. -Cu drept cuz 
vânt se întreabă d. Em. Brancovici: Ce 
se va întâmpla atunci cu exportul? Va 
plăti guvernul diferența dintre preţul intern. 
arbitrar şi prețul mondial liber ? 

Ca o concluzie, d. Em. Braocovici ca 
lifică politica economică a dlui Virgil 
Madgearu drept o politică economică 102 
mantică. Noi credem, că vorba nici nuzi 
prea aspră.: Romantismul. presupune o di» 
formare. sinceră a realităţii, pe când d.. 
Virgil Madgearu n'a făcut niciodată alt- 
ceva, decât să arunce praf în ochii lumii.. 
Atitudine specifică de farsor pretențios şi 
grandilocvent. Politica economică a dlui 
Virgil Madgearu nusi, prin urmare, decât 
un aspect al aceleaş farse, care a costat 
atât de mult ţara. 

Dela regiile publice, d. Virgil Madgearu, 
vrea să ne ducă direct la monopolul cer 
cerealelor. Noroc, că nu va avea timpul 
necesar de aşi pune planul în aplicare. 

